text: Junts vol que s'estudiï la retirada dels noms de carrers relacionats amb la monarquia
  Monument dedicat a Alfons Sala
  El grup municipal porta la fortuna reial al ple municipal de Terrassa
  La Junta de Portaveus de Terrassa va acordar el passat mes de juny demanar als Grups Parlamentaris del Congrés que es replantegin la seva negativa a investigar l'origen de la fortuna del Rei Joan Carles I. També reclamar al Congrés dels Diputats la convocatòria d'un referèndum per votar el model d'Estat.
  Junts per Terrassa tornarà a portar en el ple de setembre aquesta qüestió. Considera que "en una democràcia sana i moderna, els seus dirigents polítics, els agents socials, els mitjans de comunicació i una ciutadania democràticament compromesa haurien de demanar responsabilitats i exigir una investigació a fons sobre els 'negocis privats' del que ha estat el seu cap d'estat durant 40 anys. Malauradament, alguns prefereixen tapar les vergonyes de la monarquia i del règim del 78".
  La moció presentada exposa els següents acords:
  SEGON. Instar al Govern de l'Estat i el Congrés de Diputats a implementar les reformes necessàries per poder:
  – Derogar els delictes de calumnies i injúries contra la Corona, i anul·lar les causes i sentències per aquests delictes.
  TERCER. Reafirmar el dret d'autodeterminació de Catalunya perquè les catalanes i els catalans decidim el nostre futur polític i institucional; així com solidaritzar-nos amb qualsevol iniciativa per exercir el dret democràtic de la ciutadania espanyola a decidir lliurement sobre el model d'Estat.
  QUART. Donar suport a les resolucions aprovades pel Parlament de Catalunya el passat 7 d'agost i denunciar que Tribunal Constitucional, desacreditat i deslegitimitat, coarti el debat parlamentari.
  CINQUÈ. Traslladar a la Comissió del Nomenclàtor que estudiï la retirada dels noms de carrers que tinguin a veure amb la monarquia borbònica.
  SISÈ. Traslladar aquest acord al Parlament de Catalunya, al Congrés dels Diputats, a l'ACM, a la FMC i a la Comissió del Nomenclàtor.